Eric Godard. Eric Godard () (1980-yil 7-martda tugʻilgan)—kanadalik isteʼfodagi professional xokkeychi. Eric Godard Milliy xokkey ligasida „New York Islanders“, „Calgary Flames“ va „Pittsburg Penguins“ xokkey klublari bilan oʻynagan. Oʻyin faoliyati. Godard Gʻarbiy Xokkey Ligasi vakili „Lethbridge Hurricanes“ xokkey klubining yoshlar jamoasida xokkey oʻynay boshlagan. Keyinchalik, Eric Godard 1999-yil 24-sentyabrda „Florida Panthers“ xokkey klubi safiga erkin agent sifatida qoʻshildi. 2000-yil 1-aprelda „Louisville Panthers“ xokkey klubi tomonidan Amerika Xokkey Ligasiga chaqirilgandan soʻng, Godard oʻzining „Philadelphia Phantoms“ xokkey klubiga qarshi uchrashuvda ilk professional uchrashuvida paydonga tushdi. Godard NHLdagi ilk oʻyinini „Islanders“ xokkey klubi bilan 2002-yil 17-oktyabrda „Philadelfphia Flyers“ xokkey klubiga qarshi oʻtkazdi. 6-dekabr kuni oʻzining navbatdagi oʻyinida Godard oʻzining „Toronto Maple Leafs“ xokkey klubi vakili Tie Domiga qarshi faoliyatidagi ilk jangini (oʻyin vaqtidagi janjal) qayd etdi. Godard 2003—2004-yilgi mavsumda „Islanders“ klubi safida maydonga tushdi (31 oʻyinda maydonga tushdi va 97 penalti qayd etdi). 2004—2005-yilgi NHL lokavti paytida Godard AHL vakili „Sound Tigers“ xokkey klubi safida 75 oʻyin oʻtkazib, 18 ochko toʻplagan va 295 penaltini oʻz hisobiga qoʻshgan edi. 2005—2006-yilgi NHL mavsumida Godard 57 ta oʻyin bilan karyerasidagi eng yuqori koʻrsatkichlarni oʻrnatdi va birinchi marta 100 penaltiga erishdi. 2006-yil 3-yanvarda Godard „Carolina Hurricanes“ xokkey klubi hujumchisi Justin Williamsga zarba bergani uchun diskvalifikatsiya qilindi. Mavsum oraligʻida u „Calgary Flames“ xokkey klubi bilan 2006-yil 10-avgustda erkin agent sifatida shartnoma imzoladi. Godard 2007—2008-yilgi NHL mavsumida „Calgary“ xokkey klubi bilan oʻyinlarda (74) va penaltilarini 171 taga yetkazib, oʻzining rekordini yangiladi. Eric Godard 2008-yil 1-iyulda „Pittsburg Penguins“ xokkey klubi bilan uch yillik shartnoma imzoladi. „Penguins“ xokkey klubi bilan uch mavsumdan soʻng, Godard 10 ochko va 352 penaltini oʻz hisobiga yozdirib, 2009-yilda Stanley kubogini qoʻlga kiritdi. 2011-yil 11-fevralda Michael Haley „Pittsburg“ xokkey klubi darvozaboni Brent Johnson bilan jang qilmoqchi boʻlganida, Godard zaxira oʻrindigʻini tark etgani va „New York Islanders“ klubiga qarshi oʻyinda jangga qoʻshilgani uchun 10 oʻyinga diskvalifikatsiya qilindi. 2011-yil 12-iyulda Eric Godard „Dallas Stars“ xokkey klubi bilan ikki yillik shartnoma imzoladi va 2011—2012-yilgi mavsumni AHLning „Texas Stars“ jamoasida oʻtkazdi. Uning shartnomasining birinchi yili ikki tomonlama, ikkinchisi esa bir tomonlama edi. Godard 2011—2012-yilgi mavsumda NHLda oʻynamagan, yil davomida „Texas Stars“ xokkey klubining AHL filialiga tayinlangan. 2012-yildagi NHL lokavti uning shartnoma holatiga taʼsir qilgani sababli, Godard 2012-yil 2-noyabrda nafaqaga chiqqanini eʼlon qildi.